पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. बिजली की दरें बढ़ाने पर भाजपा महिला मोर्चा ने बुधवार को कलेक्ट्री के बाहर प्रदर्शन कर एडीएम सिटी को राज्यपाल के नाम पर ज्ञापन सौंपा।
महिला मोर्चा जिलाध्यक्ष डॉ. अलका मून्दड़ा ने बताया कि राजस्थान सरकार ने अपने साढ़े चार वर्ष में तीन बार घरेलू बिजली दरों में और पांच बार से अधिक अन्य तरीकों द्वारा दरों में बढ़ोतरी कर आम आदमी को छला है। जो कि महंगाई के दौर में अत्याचार हैं। आम आदमी जैसे वैसे अपने जीवन को चला रहा था, ऐसे में बिजली का यह झटका असहनीय हैं।
मोर्चा अध्यक्ष डॉ. अलका मून्दड़ा ने बताया कि घोषित विद्युत कटौती के साथ आमजन अघोषित कटौती की पीड़ा भी सहन कर रहा है। भाजपा आमजन को बताएगी कि एक तरफ सरकार घोषणा करती है कि बिजली की दरों में बढ़ोतरी नहीं करेंगे। दूसरी तरफ समय समय पर बढ़ोतरी की जा रही है।
प्रदर्शन के दौरान संभाग प्रभारी संगीता चौहान,प्रदेश मोर्चा की उपाध्यक्ष वंदना मीणा, उर्मिला भंडारी, प्रदेश प्रवक्ता हंसा माली, प्रदेश प्रतिनिधि मंजु शर्मा, गोपाल कुंवर शक्तावत व पार्षद मोहनदेवी सहित कई कार्यकर्ता मौजूद थी।
Photo_Rishabh Jain
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva bam_Latn zho_Hant eng_Latn